สถาบันการเงินจะให้สินเชื่อลูกค้านั้น มีหลักเกณฑ์พิจารณาหลายอย่าง นอกจากรายงานข้อมูลเครดิต เช่น ลูกค้ามีหน้าที่การงานดี รายได้แน่นอน หรือภาระหนี้ทั้งหมดว่าสอดคล้องกับรายได้ที่เราสามารถผ่อนชำระได้หรือไม่ ซึ่งหนี้ค้างชำระของบัตรเครดิตหรือวงเงินในบัตร สถาบันการเงินอาจพิจารณารวมเป็นหนึ่งในภาระหนี้สิน ดังนั้นหากเรามีบัตรเครดิตที่ใช้งานอยู่ พยายามจ่ายให้ครบเต็มจำนวน หรือหากมีบัตรเครดิตที่ไม่ใช้งานแล้ว ควรรีบปิดบัตรเพื่อลดโอกาสที่สถาบันการเงินอาจมองว่ามีโอกาสในการก่อหนี้เพิ่ม